stanford-oval/wikipedia huggingface dataset:
ความสัมพันธ์สหราชอาณาจักร–สหรัฐ
ประวัติศาสตร์ > การรั่วไหลของน้ำมันดิบในอ่าวเม็กซิโก

ดูเพิ่ม: การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน
ในเดือนเมษายน พ.ศ. 2553 เกิดการระเบิดและจมลงของแท่นขุดเจาะน้ำมัน ดีพวอเทอร์ฮอไรซัน ในอ่าวเม็กซิโก ส่งผลให้เกิดแรงเสียดทานในความสัมพันธ์ระหว่างสหราชอาณาจักรและสหรัฐ และยังก่อให้เกิดความรู้สึกต่อต้านสหราอาณาจักรขึ้นในหมู่ประชาชนบางส่วน แม้ว่าแท่นขุดเจาะดำเนินการทั้งหมดและมีเจ้าของเป็นบริษัทอเมริกันที่ชื่อ ทรานส์โอเชียน แต่นักวิจารณ์ก็มักจะอ้างถึง บริติชปิโตรเลียม หรือที่รู้จักกันทั่วไปว่า บีพี มาตั้งแต่ พ.ศ. 2541 ซึ่งเป็นบริษัทน้ำมันของสหราชอาณาจักร นอกจากนี้นักการเมืองในสหราชอาณาจักรยังได้แสดงความวิตกกังวลถึงความรู้สึกต่อต้านสหราชอาณาจักรในหมู่ประชาชนชาวอเมริกันอีกด้วย โทนี่ เฮย์เวิร์ด ซีอีโอของบริษัทบริติชปิโปรเลียมจึงกลายเป็นบุคคลที่ถูกชาวอเมริกันเกลียดชังมากที่สุด ในทางกลับกัน การตราหน้าบีพีว่าเป็นปีศาจในทางสาธารณะ, การทำให้ภาพพจน์ของบริษัทย่ำแย่ บวกกันกับคำแถลงการณ์ของประธานาธิบดีโอบามาเกี่ยวกับบริษัท ได้ก่อให้ความรู้สึกต่อต้านสหรัฐในอังกฤษเพิ่มสูงขึ้น โดยเฉพาะคำกล่าวของวินซ์ เคเบิล, เลขาธิการด้านธุรกิจแห่งรัฐบาลสหราชอาณาจักรที่ว่า "มันชัดเจนแล้วว่าบางวาทกรรมในสหรัฐนั้นมันสุดโต่งและไร้ประโยชน์" เหตุผลทางด้านกองทุนเงินบำนาญ, การสูญเสียรายได้เข้าคลัง และผลกระทบอื่นๆ ได้ทำให้เกิดปัญหาทางการเงินในบริษัทที่ใหญ่ที่สุดแห่งหนึ่งของสหราชอาณาจักร การพบปะกันของประธานาธิบดีบารัก โอบามาและนายกรัฐมนตรีเดวิด แคเมอรอน ในเดือนกรกฎาคมปีเดียวกันช่วยบรรเทาความตึงเครียดทางการทูตนี้ลง ประธานาธิบดีโอบามากล่าวไว้ว่า สายสัมพันธ์พิเศษ ยังคงพาดโยงสหราชอาณาจักรและสหรัฐเข้าไว้ด้วยกัน อย่างไรก็ดีความรู้สึกต่อต้านสหรัฐและความรู้สึกต่อต้านสหราชอาณาจักรในหมู่ประชาชนของทั้งสองประเทศยังคงปรากฏให้เห็นและดำเนินต่อไป
การค้าและการลงทุน

สหรัฐถือว่าเป็นตลาดส่งออกรายใหญ่ที่สุดของสหราชอาณาจักร การจับจ่ายใช้สอยของชาวอเมริกันในผลิตภัณฑ์ของสหราชอาณาจักร พ.ศ. 2550 มีมูลค่ารวมกว่า 5.7 หมื่นล้านดอลลาร์สหรัฐ ส่วนมูลค่าโดยรวมของการส่งออกและนำเข้าระหว่างสองรัฐมีมูลค่า 107.2 พันล้านดอลลาร์สหรัฐ ในปีเดียวกัน ทั้งสหรัฐและสหราชอาณาจักรต่างก็เป็นนักลงทุนต่างชาติรายใหญ่ที่สุดในโลกร่วมกัน ในปี พ.ศ. 2548 การลงทุนโดยตรงของสหรัฐในสหราชอาณาจักรมีมูลค่ารวม 324 พันล้านดอลลาร์สหรัฐ ขณะที่การลงทุนโดยตรงของสหราชอาณาจักรในสหรัฐมีมูลค่ารวม 282 พันล้านดอลลาร์สหรัฐ
ในการแถลงข่าวที่อ้างอิงถึงสายสัมพันธ์พิเศษหลายครั้งในวันที่ 9 กันยายน พ.ศ. 2556 ณ กรุงลอนดอน รัฐมนตรีการต่างประเทศของสหรัฐ จอห์น เคอร์รี กล่าวต่อรัฐมนตรีการต่างประเทศของสหราชอาณาจักร วิลเลียม เฮก ว่า
เราไม่เพียงแต่เป็นนักลงทุนรายใหญ่ที่สุดของกันและกัน แต่ข้อเท็จจริงคือว่าในทุกๆ วัน ผู้คนเกือบหนึ่งล้านคนเดินทางไปสหรัฐเพื่อทำงานกับบริษัทของสหราชอาณาจักรที่ตั้งอยู่ในสหรัฐ เช่นเดียวกับที่คนอีกเกือบหนึ่งล้านคนเดินทางมาสหราชอาณาจักรเพื่อทำงานกับบริษัทของสหรัฐที่ตั้งอยู่ ณ ที่แห่งนี้ ดังนั้นเราทั้งสองจึงมีสายสัมพันธ์อันใหญ่หลวงระหว่างกันอย่างชัดเจน และเราทั้งสองสัญญาที่จะทำให้สายสัมพันธ์ระหว่างสหราชอาณาจักร-สหรัฐและสายสัมพันธ์สหรัฐ-สหภาพยุโรปแข็งแกร่งมากขึ้นกว่าเดิม ซึ่งจะนำพาไปสู่ความเจริญรุ่งเรืองของพวกเรา
การท่องเที่ยว

ชาวอังกฤษมากกว่า 4.5 ล้านคน ท่องเที่ยวในสหรัฐทุกทุกปี ซึ่งมีมูลค่าการใช้จ่ายประมาณ 1.4 หมื่นล้านดอลลาร์สหรัฐ ขณะที่ชาวอเมริกันประมาณ 3 ล้านคน เดินทางไปท่องเที่ยวยังสหราชอาณาจักรทุกทุกปี มูลค่าการจับจ่ายใช้สอยประมาณ 1 หมื่นล้านดอลลาร์สหรัฐ
การคมนาคม

ท่าอากาศยานนานาชาติจอห์น เอฟ. เคนเนดี เป็นจุดหมายปลายทางอันดับหนึ่งของผู้โดยสารจากท่าอากาศยานลอนดอนฮีทโธรว์ ประมาณการณ์กันว่าในปี พ.ศ. 2551 ผู้โดยสารกว่า 2,802,870 คน ใช้บริการเที่ยวบินตรงจากสนามบินลอนดอนฮีทโธรว์ไปยังสนามบินนิวยอร์กจอห์น เอฟ. เคนเนดี ในแต่ละวันโดยไม่มีวันหยุด ขณะที่สายการบินบริติชแอร์เวย์เริ่มให้บริการเครื่องบินความเร็วเหนือเสียง "คองคอร์ด" ระหว่างท่าอากาศยานนานาชาติวอชิงตันดัลเลสกับลอนดอนฮีทโธรว์ ในวันที่ 24 พฤษภาคม พ.ศ. 2519 ต่อมาหลังจากศาลฎีกาของสหรัฐฯ พิพากษากลับลำให้สามารถเปิดเที่ยวบินความเร็วเหนือเสียงเหนือน่านฟ้านครนิวยอร์กได้ หลังจากที่ศาลชั้นต้นพิพากษาห้ามเปิดทำการเที่ยวบินดังกล่าว ส่งผลให้เที่ยวบินคองคอร์ดระหว่างลอนดอนฮีทโธรว์-นิวยอร์กจอห์น เอฟ. เคนเนดี เปิดให้บริการเมื่อวันที่ 19 ตุลาคม พ.ศ. 2520 โดยใช้เวลาทำการบิน 3 ชั่วโมงครึ่ง และท้ายที่สุดการให้บริการเที่ยวบินเหนือเสียงก็ยุติลงในวันที่ 23 ตุลาคม พ.ศ. 2546
นอกจากนี้ยังมีบริษัทคูนาร์ดไลน์ซึ่งเป็นบริษัทเดินเรืออังกฤษ และบริษัทคาร์นิวัล คอร์เปอร์เรชั่น ให้บริการเรือเดินสมุทรในช่วงฤดูกาลต่าง ๆ ระหว่างเซาแธมป์ตันกับนิวยอร์ก โดยใช้เรืออาร์เอ็มเอสควีนแมรี 2 และ เอ็มเอสควีนวิกตอเรีย
ปัจจุบันทั้งสหรัฐและสหราชอาณาจักรยังคงใช้มาตราแบบอังกฤษในการจราจรระหว่างกัน
วัฒนธรรมสมัยนิยม > วรรณกรรม

ด้านวรรณกรรมเองก็มีสายสัมพันธ์ระหว่างทั้งสองประเทศ แม้จะมีมหาสมุทรแอตแลนติกคั้นกลางแต่ก็ไม่อาจจะห้ามความนิยมต่อวรรณกรรมของทั้งสองประเทศได้เลย หลักฐานที่เห็นได้ชัดเจนก็คือความนิยมที่มีต่อนักเขียนอังกฤษในสหรัฐเช่น วิลเลียม เชกสเปียร์, ชาร์ลส์ ดิกคินส์, เจ. อาร์. อาร์. โทลคีน, แจ็กกี้ คอลลินส์ และเจ. เค. โรว์ลิง ขณะเดียวกันนักเขียนชาวอเมริกันเองก็ได้รับความนิยมในสหราชอาณาจักรเช่น แฮเรียต บีเชอร์ สโตว์, มาร์ก ทเวน, เออร์เนสต์ เฮมิงเวย์ และแดน บราวน์ เช่นเดียวกับเฮนรี เจมส์ นักเขียนชาวอเมริกันผู้ย้ายไปยังเกาะอังกฤษในภายหลัง ซึ่งเขาเองเป็นที่รู้จักโดยทั่วไปในทั้งสองประเทศ ที. เอส. อีเลียต เองก็ได้ย้ายไปยังอังกฤษในปี พ.ศ. 2457 และได้รับสัญชาติอังกฤษในปี พ.ศ. 2470 อีเลียตมีชื่อเสียงจากการเป็นนักวิจารณ์วรรณกรรมและมีอิทธิพลอย่างมากต่อวงการวรรณกรรมอังกฤษในยุคสมัยใหม่
วัฒนธรรมสมัยนิยม > สื่อสิ่งพิมพ์

หนังสือพิมพ์บรอดชีต นิวยอร์กไทมส์ มีอิทธิพลอย่างมากต่อวงการหนังสือพิมพ์อังกฤษ โดยหนังสือพิมพ์บอร์ดชีตประจำวันอาทิตย์ชื่อดังของอังกฤษที่อย่าง ดิออบเซิร์ฟเวอร์ เองก็ถูกจัดว่ามีรูปแบบที่คัดลอกมาจากนิวยอร์กไทมส์
วัฒนธรรมสมัยนิยม > ภาพยนตร์

ในยุคสมัยปัจจุบันมีการร่วมงานทางด้านบันเทิงกันนับครั้งไม่ถ้วนระหว่างสหราชอาณาจักรกับสหรัฐ ตัวอย่างเช่นภาพยนตร์ฮอลลีวูดยอดนิยมของสตีเวน สปีลเบิร์ก และจอร์จ ลูคัส ที่มีอิทธิพลอย่างมากต่อผู้ชมชาวอังกฤษ ขณะที่ภาพยนตร์อย่างเจมส์ บอนด์ และแฮร์รี่ พอตเตอร์ทุกภาค ได้รับความนิยมอย่างมหาศาลในสหรัฐ เช่นเดียวกันกับภาพยนตร์การ์ตูนของวอลต์ ดิสนีย์ ที่ยังคงสร้างความทรงจำอันน่าประทับใจต่อผู้ชมชาวอังกฤษเสมอมา ทั้งผู้ชมวัยหนุ่มสาวและวัยชราเป็นเวลากว่า 100 ปี รวมไปถึงภาพยนตร์ของผู้กำกับชาวอังกฤษผู้โด่งดังอย่างอัลเฟรด ฮิตช์ค็อก เองก็ยังคงทรงพลังในหมู่แฟนคลับผู้ภักดีในสหรัฐอย่างต่อเนื่อง และตัวอัลเฟรดเองก็ยังมีอิทธิพลต่อผู้กำกับภาพยนตร์ชื่อดังของสหรัฐในปัจจุบันหลายคนเช่น จอห์น คาร์เพนเตอร์ โดยเฉพาะอย่างยิ่งในวงการภาพยนตร์แนวสยองขวัญ นอกจากนี้แล้ววิธีและกระบวนการผลิตภาพยนตร์ยังมักถูกแบ่งปันกันระหว่างทั้งสองประเทศ ไม่ว่าจะเป็นการเลือกนักแสดงทั้งจากอังกฤษและอเมริกาไปจนถึงการเลือกสถานที่ถ่ายทำทั้งในลอนดอนและฮอลลีวูดเอง
วัฒนธรรมสมัยนิยม > ละครเวที

ละครบรอดเวย์แห่งนครนิวยอร์กถูกนำไปแสดง ณ โรงละครเวสต์เอนด์ในกรุงลอนดอนมานานนับปี ละครเวทีอันโด่งดังหลายต่อหลายเรื่องที่นำไปแสดงเช่น ไลออนคิง, กรีส, วิคท์ และเรนท์ ส่วนละครภายใต้การกำกับของอังกฤษก็ได้แก่ มัมมามิอา! รวมถึงละครอีกหลายเรื่องของแอนดรูว์ ลอยด์ เวบเบลอร์ เช่น โจเซฟแอนด์ดิอะเมซิงเทคนิคคัลเลอร์ดรีมโคต, แคท และ เดอะแฟนธ่อมออฟดิโอเปร่า ก็ประสบความสำเร็จเป็นอย่างมากบนเวทีบรอดเวย์ นอกจากนี้แล้วบทละครแนวตลก, แนวประวัติศาสตร์ และแนวโศกนาฏกรรม ที่ประพันธ์โดยกวีชาวอังกฤษอย่างวิลเลียม เชกสเปียร์ เองก็ได้รับความนิยมอย่างสูงจากวงการละครเวทีสหรัฐ
วัฒนธรรมสมัยนิยม > โทรทัศน์

ทั้งสหราชอาณาจักรและสหรัฐเองต่างก็รายการโทรทัศน์ที่เหมือนกัน ซึ่งต่างก็มีการนำออกอากาศระหว่างกัน หรือไม่ก็มีการสร้างสรรค์ขึ้นมาเองแต่มีต้นแบบมาจากอีกฝ่าย โดยรายการโทรทัศน์ยอดนิยมของอังกฤษหลายต่อหลายรายการถูกนำมาดัดแปลงขึ้นใหม่ในสหรัฐตลอดหลายปีหลังมานี้เช่น ดิออฟฟิศ, ฮูวอนส์ทูบีอะมิลเลียนแนร์?, สตริคท์ลีคัมแดนซิง (ในสหรัฐ: แดนซิงวิทเดอะสตาร์) และ ป็อปไอดอล (ในสหรัฐ: อเมริกันไอดอล) เช่นเดียวกับที่รายการโทรทัศน์ของสหรัฐที่ถูกนำไปออกอากาศในอังกฤษเช่น เดอะซิมป์สันส์, โมเดิร์นแฟมิลี่, เซาท์พาร์ก, แฟมิลี่กายส์, เฟรนด์ส และหลายภาคของ ซีเอสไอ: ไครม์ซีนอินเวสติเกชัน
บรรษัทการกระจายเสียงและแพร่ภาพแห่งบริเตน หรือเรียกโดยย่อว่า บีบีซี สถานีโทรทัศน์สาธารณะของอังกฤษ ได้ทำการออกอากาศ 2 ช่องรายการในสหรัฐคือ บีบีซีอเมริกา และ บีบีซีเวิลด์นิวส์ ส่วนสถานีโทรทัศน์ของสหรัฐที่ร่วมมือในการออกอากาศกับบีบีซีก็คือ พีบีเอส ก็ได้ทำการออกอากาศรายการโทรทัศน์ของอังกฤษซ้ำอีกครั้งในสหรัฐเช่น มอนตีพีทอนส์ฟลายอิงเซอร์คัส, คีพพิงอัพแอพแพเรนเซส, ด็อกเตอร์ฮู, โนวา และ แมสเตอร์พีซเธียร์เตอร์ นอกจากนี้บีบีซียังร่วมงานบ่อยครั้งกับเครือข่ายโทรทัศน์ผ่านดาวเทียมสัญชาติอเมริกันอย่าง เอชบีโอ อีกด้วย โดยออกอากาศภาพยนตร์ชุดสั้นของอเมริกาในสหราชอาณาจักรอย่าง โรม, จอห์น อดัมส์ (ภาพยนตร์ชุด), แบนด์ออฟบราเธอร์ส, และ เดอะแกเธอริงสตอร์ม ในทำนองกันกับที่ ดิสคัฟเวอรี่ แชนแนล โทรทัศน์สัญชาติอเมริกันและหุ้นส่วนของบีบีซี ที่ได้ทำการออกอากาศรายการของอังกฤษในสหรัฐเช่น แพลนเน็ตเอิร์ธ และ บลูแพลนเน็ต ซึ่งในภายหลังรู้จักกันอย่างแพร่หลายในชื่อ บลูแพลนเน็ต: ซีส์ออฟไลฟ์ โดยเป็นฉบับดัดแปลงของสหรัฐ นอกจากนี้ยังมีสถานีโทรทัศน์เกี่ยวกับเรื่องที่เป็นความสนใจในสังคมของสหรัฐที่ชื่อว่า ซี-สแปน ได้ทำการออกอากาศรายการ คำถามของนายกรัฐมนตรี ของอังกฤษทุกวันอาทิตย์ด้วย
ในช่องโทรทัศน์ดิจิทัลของอังกฤษบางแห่งยังสามารถรับชมช่องโทรทัศน์ของสหรัฐได้โดยตรงเช่น ฟ็อกซ์นิวส์ รวมไปถึงช่องโทรทัศน์สำหรับผู้ชมชาวอังกฤษอย่าง ซีเอ็นบีซียุโรป, ซีเอ็นเอ็นยุโรป, อีเอสพีเอ็นคลาสสิก (สหราชอาณาจักร), คอมเมดีเซ็นทรัล (สหราชอาณาจักร) และ เอฟเอ็กซ์ (สหราชอาณาจักร) ส่วนซูเปอร์โบวล์รายการแข่งขันชิงชนะเลิศอเมริกันฟุตบอลของเอ็นเอฟแอลซึ่งถูกจัดขึ้นทุกเดือนกุมภาพันธ์ของปี ก็ถูกออกอากาศในสหราชอาณาจักรมาตั้งแต่ปี พ.ศ. 2525
วัฒนธรรมสมัยนิยม > ดนตรี

ศิลปินอเมริกันอย่าง มาดอนนา, ทิน่า เทอร์เนอร์, แชร์, ไมเคิล แจ็กสัน, บิง ครอสบี, เอลวิส เพรสลีย์, บ็อบ ดิลลัน, ไดอาน่า รอสส์, บริทนีย์ สเปียร์ส, คริสตินา อากีเลรา, แฟรงก์ ซินาตรา และบียอนเซ่ โนวส์ ทั้งล้วนแล้วแต่โด่งดังในสหราชอาณาจักร ส่วนศิลปินอังกฤษอย่าง เดอะบีตเทิลส์, เดอะโรลลิงสโตนส์, สติง, เดอะฮู, เชอร์ลีย์ บาสซีย์, ทอม โจนส์, เดวิด โบวี, สไปซ์เกิลส์, บีจีส์, เอมี ไวน์เฮาส์, เลโอนา ลูวิส, เอลตัน จอห์น (ผู้ซึ่งประพันธ์เพลง แคนเดิลอินเดอะวินด์ เป็นหนึ่งในซิงเกิลที่ขายดีที่สุดตลอดกาลของโลก) และ โคลด์เพลย์ ประสบความสำเร็จอย่างมากมายในตลาดสหรัฐ จึ่งเป็นเที่ชัดเจนว่าวงการดนตรีของทั้งสองประเทศมีสายสัมพันธ์ที่แนบแน่นและมั่นคง
ในสหราชอาณาจักร ภาพยนตร์ฮอลลีวูดรวมไปถึงละครเวทีบรอดเวย์หลายเรื่องมีดนตรีประกอบที่สร้างสรรค์โดยนักอำนวยเพลงชาวอเมริกันหลายคนเช่น จอร์จ เกิร์ชวิน, รอดเจอร์สและแฮมเมอร์สไตน์, เฮนรี แมนซินี, จอห์น วิลเลียมส์, อลัน ซิลเวสตริ, เจอร์รี โกลด์สมิธ และเจมส์ ฮอร์เนอร์
ดนตรีเซลติคของสหราชอาณาจักรมีอิทธิพลเป็นอย่างมากต่อดนตรีอเมริกัน โดยจะเฉพาะอย่างยิ่งต่อดนตรีพื้นบ้านในภาคใต้ของสหรัฐ ซึ่งเป็นดนตรีที่สืบทอดมาจากดนตรีเซลติคและดนตรีพื้นบ้านของอังกฤษในยุคอาณานิคม ซึ่งดนตรีพื้นบ้านทางภาคใต้นี้เองได้ให้กำเนิดแนวดนตรีคันทรีและดนตรีพื้นบ้านอเมริกัน
การถือกำเนิดขึ้นของแนวดนตรีแจ๊ซ ดนตรีสวิง บิ๊กแบนด์ และโดยเฉพาะอย่างยิ่งร็อกแอนด์โรล ทั้งหมดล้วนแล้วแต่กำเนิดขึ้นบนแผ่นดินอเมริกา ซึ่งมีอิทธิพลเป็นอย่างมากต่อการพัฒนาวงดนตรีร็อกยุคหลังของสหราชอาณาจักร โดยเฉพาะวงดนตรีร็อกอังกฤษอย่างเดอะบีตเทิลส์ และเดอะโรลลิงสโตนส์ ขณะเดียวกันกับที่แนวดนตรีอเมริกันยุคก่อนหน้าอย่างบลูส์เองก็มีอิทธิพลอย่างมากต่อแนวดนตรีอิเล็กทริกร็อกของอังกฤษ
มรดก

ดูเพิ่ม: แองโกล-อเมริกา
สหรัฐถูกรายล้อมไปด้วยมรดกสายสัมพันธ์ทางวัฒนธรรมมากมายกับแผ่นดินแม่ หนึ่งในนั้นก็คือภาษาอังกฤษ ซึ่งเป็นภาษาแม่ทั้งในสหราชอาณาจักรและสหรัฐ ทั้งสองชาติจึงถูกจัดว่าอยู่ในกลุ่มประเทศที่พูดภาษาอังกฤษเป็นภาษาแม่ด้วยกัน อย่างไรก็ดีภาษาอังกฤษที่ถูกพูดกันในสองประเทศก็ยังคงมีความแตกต่างเพียงเล็กน้อยในการสะกด, การออกเสียง และความหมายของคำ
นอกจากนี้ระบบกฎหมายของสหรัฐโดยส่วนมากแล้วก็มีพื้นฐานมาจากกฎหมายจารีตของอังกฤษ เช่นเดียวกับที่ระบบบริหารราชการทั้งส่วนกลางและส่วนภูมิภาคก็มีแบบอย่างมาจากฝ่ายอังกฤษ เช่น ศาลท้องถิ่นและเจ้าพนักงานมณฑล (นายอำเภอ) และในสหรัฐยังคงมีผู้ศรัทธาอย่างสูงในศาสนาคริสต์นิกายโปรเตสแตนต์ แตกต่างกับในสหราชอาณาจักรที่เสื่อมความนิยมลงไปมาก โดยนิกายโปรเตสแตนต์ที่ใหญ่ที่สุดในสหรัฐก็ล้วนสืบเชื้อสายมาจากคริสเตียนชาวอังกฤษที่ถูกนำมายังโลกใหม่ผ่านทางคณะมิชชันนารีในช่วงคริสต์ศตวรรษที่ 18 เช่นกลุ่มแบ็บติสต์และกลุ่มเมธอดิสต์ เช่นเดียวกับกลุ่มคอนเกรกาชันนอลิสต์และกลุ่มเอพิสคอเพเลียนส์
ทั้งสหราชอาณาจักรและสหรัฐต่างก็ใช้ระบบที่ถูกเรียกกันทั่วไปว่า เศรษฐกิจแองโกล-แซกซอน (Anglo-Saxon economy) ซึ่งมีการจัดเก็บภาษีและการควบคุมจากรัฐในระดับต่ำ ในทางกลับกันรัฐบาลก็จัดหาและอำนวยสวัสดิการทางสังคมแก่พลเมืองในระดับกลางถึงต่ำเช่นกัน
วันชาติสหรัฐซึ่งตรงกับวันที่ 4 กรกฎาคม อันเป็นวันที่ประกาศเอกราชจากจักรวรรดิอังกฤษในปี พ.ศ. 2319 เช่นเดียวกับ เดอะสตาร์สแปงเกิลด์แบนเนอร์ เพลงชาติสหรัฐ ซึ่งถูกเขียนมาจากเหตุการณ์ที่กองกำลังอเมริกันเอาชนะกองกำลังอังกฤษได้ ณ บัลติมอร์ ในสงครามปี พ.ศ. 2355
ความสัมพันธ์ทางการทูต

| --- | --- |
  สหรัฐ ลอนดอน (สถานทูต)  เอดินบะระ (สถานกงสุลใหญ่)  เบลฟาสต์ (สถานกงสุลใหญ่)  แฮมิลตัน, เบอร์มิวดา (สถานกงสุลใหญ่):   บริเตนใหญ่ วอชิงตัน ดี.ซี. (สถานทูต)  แอตแลนตา (สถานกงสุลใหญ่)  บอสตัน (สถานกงสุลใหญ่)  ชิคาโก (สถานกงสุลใหญ่)  ฮูสตัน (สถานกงสุลใหญ่)  ลอสแอนเจลิส (สถานกงสุลใหญ่)  ไมอามี (สถานกงสุลใหญ่)  นครนิวยอร์ก (สถานกงสุลใหญ่)  ซานฟรานซิสโก (สถานกงสุลใหญ่)  เดนเวอร์ (สถานกงสุล)  ออร์แลนโด (สถานกงสุล)
วิภาต บุญศรี วังซ้าย

| วิภาต บุญศรี วังซ้าย |
| --- | --- |

อธิการบดีสถาบันเทคโนโลยีการเกษตร
ดำรงตำแหน่ง 21 กรกฎาคม พ.ศ. 2518 – 20 กรกฎาคม พ.ศ. 2526
ถัดไป: ศ.ดร.ยรรยง สิทธิชัย
สมาชิกสภาผู้แทนราษฎรจังหวัดแพร่
ดำรงตำแหน่ง พ.ศ. 2489 – พ.ศ. 2491
 
ข้อมูลส่วนบุคคล
เกิด: 12 มีนาคม พ.ศ. 2459   ตำบลในเวียง อำเภอเมือง จังหวัดแพร่ ประเทศไทย
เสียชีวิต: 30 ตุลาคม พ.ศ. 2527 (68 ปี)
ศาสนา: พุทธ

ศาสตราจารย์ วิภาต บุญศรี วังซ้าย (12 มีนาคม พ.ศ. 2459 – 30 ตุลาคม พ.ศ. 2527) อดีตอธิการบดีสถาบันเทคโนโลยีการเกษตร และอดีตสมาชิกสภาผู้แทนราษฎร จังหวัดแพร่
ประวัติ

วิภาต บุญศรี วังซ้าย เกิดเมื่อวันที่ 12 มีนาคม พ.ศ. 2459 ที่บ้านสันกลาง ตำบลในเวียง อำเภอเมืองแพร่ จังหวัดแพร่ เป็นบุตรคนที่ 7 ของนายบุญมา(บุตรเจ้ามหาชัย วังซ้าย) และ นางบัวเกี๋ยง วังซ้าย
การศึกษา

อาจารย์วิภาต จบการศึกษาชั้นมัธยมศึกษาปีที่ 6 จากโรงเรียนพิริยาลัยจังหวัดแพร่ จากนั้นเข้าศึกษาต่อที่โรงเรียนยุพราชวิทยาลัย จังหวัดเชียงใหม่ ในปี พ.ศ. 2476 และสอบได้เป็นนักเรียนทุนรุ่นแรกของโรงเรียนประถมกสิกรรมฝึกหัดครูภาคเหนือแม่โจ้ ในปี พ.ศ. 2477
การทำงาน

หลังจากเรียนจบ ในปี พ.ศ. 2479 อาจารย์วิภาต ได้ทำงานที่แผนกยาง กรมเกษตรและการประมง จังหวัดสงขลา ต่อมาได้สอบชิงทุนหลวง (ทุน ก.พ. ในสมัยนั้น) ไปศึกษาต่อที่มหาวิทยาลัยฟิลิปปินส์ ในระดับปริญญาตรีเศรษฐศาสตร์ ในปี พ.ศ. 2484 และเข้ารับราชการเป็นอาจารย์ที่โรงเรียนประถมกสิกรรมฝึกหัดครูภาคเหนือแม่โจ้
ต่อมาในปี พ.ศ 2489 อาจารย์วิภาต ได้ลาออกจากราชการ เพื่อสมัครรับเลือกตั้งเป็นสมาชิกสภาผู้แทนราษฎรจังหวัดแพร่ (ต่อมาเข้าร่วมกับพรรคสหชีพ) และได้ดำรงตำแหน่งเป็นเลขานุการรัฐมนตรีว่าการกระทรวงพาณิชย์ หลังจากนั้นในปี พ.ศ. 2491 มีการยุบสภาผู้แทนราษฎร อาจารย์วิภาตจึงอำลาชีวิตการเมือง ไปเป็นเกษตรกรทำไร่ที่อำเภอปากช่อง จังหวัดนครราชสีมา
ในปี พ.ศ. 2497 อาจารย์วิภาต ได้กลับเข้าราชการอีกครั้ง ในตำแหน่งอาจารย์ใหญ่โรงเรียนเกษตรกรรมแม่โจ้ กองโรงเรียนเกษตรกรรม กรมอาชีวศึกษา กระทรวงศึกษาธิการ และได้ทำหน้าที่บริหารสถานศึกษาเรื่อยมาจนได้รับตำแหน่งอธิการบดีสถาบันเทคโนโลยีการเกษตร ในปี พ.ศ. 2518 – พ.ศ. 2526
บั้นปลายชีวิต

อาจารย์วิภาต ต้องเข้ารับการรักษาตัวที่โรงพยาบาลมหาราชนครเชียงใหม่ ในช่วงเดือนสิงหาคม พ.ศ. 2527 และได้เสียชีวิตเมื่อวันที่ 30 ตุลาคม พ.ศ. 2527 สิริรวมอายุ 68 ปี มีพิธีพระราชทานเพลิงศพเมื่อวันที่ 17 กุมภาพันธ์ พ.ศ. 2528 ณ สุสานแม่โจ้ อำเภอสันทราย จังหวัดเชียงใหม่
การรำลึกถึงศาสตราจารย์ ดร.วิภาต

เพื่อน้อมระลึกถึงคุณความดีของศาสตราจารย์ ดร.วิภาต มหาวิทยาลัยแม่โจ้ จึงได้กำหนดให้วันที่ 30 ตุลาคม เป็นวันวิภาต บุญศรี วังซ้าย มีพิธีทางศาสนาและวางพวงมาลาสดุดีอนุสาวรีย์ศาสตราจารย์ ดร.วิภาต บุญศรี วังซ้าย ที่มหาวิทยาลัยแม่โจ้ เชียงใหม่ และ มหาวิทยาลัยแม่โจ้-แพร่ เฉลิมพระเกียรติ เป็นประเพณีสืบทอด ตลอดมา
เครื่องราชอิสริยาภรณ์

พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2513 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
ไชยบุรี

| เมืองไชยบุรี ເມືອງໄຊຍະບູລີ เมืองไซยะบูลี |
| --- | --- |
เมือง (อำเภอ)
เรือข้ามฟากที่ท่าเทียบเรือในไชยบุรี
เมืองไชยบุรีที่ตั้งในประเทศลาว
พิกัด: 19°15′N 101°45′E﻿ / ﻿19.250°N 101.750°E﻿ / 19.250; 101.750
ประเทศ:  ลาว
แขวง: ไชยบุรี
ประชากร (ค.ศ. 2015)
 • ทั้งหมด: 75,700 คน
เขตเวลา: UTC+7 (เวลาอินโดจีน)
ไชยบุรี หรือ ไซยะบูลี (ลาว: ໄຊຍະບູລີ) เป็นเมืองเอกของแขวงไชยบุรี และเป็นที่ตั้งของท่าอากาศยานไชยบุรี
คณะกรรมาธิการกลางพรรคคอมมิวนิสต์จีน

ระวังสับสนกับ คณะกรรมาธิการสามัญประจำสภาประชาชนแห่งชาติ
คณะกรรมาธิการกลางพรรคคอมมิวนิสต์จีน (อังกฤษ: Central Committee of the Chinese Communist Party) มีชื่ออย่างเป็นทางการว่า คณะกรรมาธิการกลางพรรคคอมมิวนิสต์แห่งประเทศจีน (อังกฤษ: Central Committee of the Communist Party of China) เป็นองค์กรทางการเมืองที่ประกอบด้วยผู้นำระดับสูงของพรรคคอมมิวนิสต์จีน ปัจจุบันประกอบด้วยสมาชิกจำนวน 205 คน และสมาชิกสำรอง 171 คน (ดูรายชื่อ) ในทางทฤษฎี สมาชิกจะได้รับการเลือกตั้งทุก ๆ 5 ปีโดยสภาแห่งชาติพรรคคอมมิวนิสต์จีน แต่ในทางปฏิบัติ กระบวนการคัดเลือกสมาชิกจะดำเนินเป็นการลับ โดยผ่านการประชุมของคณะกรมการเมืองและคณะกรรมาธิการสามัญประจำกรมการเมืองที่เกี่ยวข้อง
คณะกรรมาธิการกลางจะถือเป็นองค์กรที่มีอำนาจสูงสุดของพรรคอย่างเป็นทางการเมื่อสภาแห่งชาติไม่อยู่ในการประชุมเต็มคณะ ตามรัฐธรรมนูญของพรรค คณะกรรมาธิการกลางพรรคมีอำนาจในการเลือกเลขาธิการพรรค สมาชิกคณะกรมการเมือง และคณะกรรมาธิการสามัญกรมการเมือง รวมทั้งคณะกรรมาธิการการทหารส่วนกลาง รับรององค์ประกอบของสำนักเลขาธิการ และคณะกรรมาธิการสอบวินัยส่วนกลาง นอกจากนี้ยังกำกับดูแลการทำงานขององค์กรบริหารระดับชาติของพรรค กิจการบริหารของคณะกรรมาธิการกลางอยู่ในความรับผิดชอบของสำนักงานคณะกรรมาธิการกลางพรรคคอมมิวนิสต์จีน (General Office of the Chinese Communist Party) ซึ่งจะแต่งตั้งเจ้าหน้าที่สนับสนุนหน่วยงานกลางที่ทำงานในนามของคณะกรรมาธิการกลางระหว่างการประชุมใหญ่ (เต็มคณะ)
โดยปกติคณะกรรมาธิการกลางจะประชุมกันอย่างน้อยปีละครั้งในการประชุมใหญ่ และทำหน้าที่เป็นเวทีหลักสำหรับการอภิปรายเกี่ยวกับประเด็นนโยบายที่เกี่ยวข้อง อย่างไรก็ตาม คณะกรรมาธิการกลางดำเนินงานบนหลักการประชาธิปไตยรวมศูนย์ หมายความว่า เมื่อมีการตัดสินใจแล้ว ทั้งหน่วยงานจะพูดเป็นเสียงเดียวกัน บทบาทของคณะกรรมาธิการกลางในประวัติศาสตร์มีความแตกต่างกันไป แม้ว่าจะสามารถใช้อํานาจผ่านขั้นตอนอย่างเป็นทางการที่กําหนดไว้ในรัฐธรรมนูญพรรค แต่ความสามารถในการมีอิทธิพลต่อผลการตัดสินใจของบุคลากรในระดับชาตินั้นมีข้อจํากัด เนื่องจากในทางปฏิบัติแล้วหน้าที่นั้นดำเนินการโดยกรมการเมืองและผู้อาวุโสในพรรคที่เกษียณแล้วซึ่งรักษาอิทธิพลไว้ อย่างไรก็ตาม การประชุมของคณะกรรมาธิการกลางจะทำหน้าที่เป็นที่สําหรับการอภิปราย ปรับนโยบาย และเผยแพร่ต่อสาธารณชนในรูปแบบของ "มติ" หรือ "การตัดสินใจ"
เอเอฟซีแชมเปียนส์ลีกอีลิท 2025–26

| รายละเอียดการแข่งขัน |
| --- | --- |
ทีม: การแข่งขันจริง: 24 (จาก 12 สมาคม)
← 2024–25 2026–27 → 
เอเอฟซีแชมเปียนส์ลีกอีลิท 2025–26 (อังกฤษ: 2025–26 AFC Champions League Elite) เป็นการแข่งขันฟุตบอลสโมสรระดับที่หนึ่งของทวีปเอเชียครั้งที่ 44 จัดโดยสมาพันธ์ฟุตบอลเอเชีย (เอเอฟซี) และครั้งที่ 2 หลังเปลี่ยนชื่อเป็นเอเอฟซีแชมเปียนส์ลีกอีลิท
รอบสุดท้ายของการแข่งขันจะจัดขึ้นในซาอุดีอาระเบีย ผู้ชนะเลิศการแข่งขันจะได้รับสิทธิ์เข้าร่วมฟุตบอลอินเตอร์คอนติเนนตัลคัพ 2026, ฟุตบอลชิงแชมป์สโมสรโลก 2029 และรอบลีกของเอเอฟซีแชมเปียนส์ลีกอีลิท 2026–27 หากพวกเขายังไม่ได้ผ่านเข้ารอบจากผลงานในประเทศ
การจัดสรร

การจัดสรรทีมของแต่ละสมาคมจะพิจารณาจากอันดับการแข่งขันสโมสรเอเอฟซีซึ่งเผยแพร่หลังจากสิ้นสุดฤดูกาล 2023–24
| ทีมที่เข้าร่วมการแข่งขันเอเอฟซีแชมเปียนส์ลีกอีลิท ฤดูกาล 2025–26 |
| --- | --- |
: เข้าร่วม
: ไม่ได้เข้าร่วม
ทีม

ในตารางต่อไปนี้ จำนวนครั้งที่เข้าร่วมการแข่งขันและเข้าร่วมการแข่งขันครั้งล่าสุดนับตั้งแต่ฤดูกาล 2002–03 เมื่อการแข่งขันเปลี่ยนชื่อเป็นเอเอฟซีแชมเปียนส์ลีก
ทีมต่อไปนี้จะผ่านเข้ารอบไปสู่ภูมิภาคตะวันตกหรือตะวันออก เว้นแต่ทีมเหล่านั้นจะผ่านเข้ารอบแล้วจากผลงานภายในประเทศ
^ จีน (CHN): เซี่ยงไฮ้พอร์ต เข้าสู่รอบลีกในฐานะผู้ชนะเลิศไชนีสซูเปอร์ลีก ฤดูกาล 2024 แล้ว และยังเป็นผู้ชนะเลิศไชนีสเอฟเอคัพ 2024 ด้วยเช่นกัน ดังนั้น เซี่ยงไฮ้เซินหัว เข้าสู่รอบลีกในฐานะรองชนะเลิศไชนีสซูเปอร์ลีก ฤดูกาล 2024 ขณะที่เฉิงตูหรงเฉิง ซึ่งจบอันดับที่สามได้เข้าสู่รอบคัดเลือกเพลย์ออฟ
^ ญี่ปุ่น (JPN): วิสเซล โคเบะ เข้าสู่รอบลีกในฐานะผู้ชนะเลิศเจ1ลีก 2024 แล้ว และยังเป็นผู้ชนะเลิศถ้วยพระจักรพรรดิ 2024 ด้วยเช่นกัน ดังนั้น มาจิดะ เซลเวีย ซึ่งจบอันดับที่สามในเจ1ลีก 2024 ได้เข้าสู่รอบลีก
^ เกาหลีใต้ (KOR): คิมช็อนซังมู จบอันดับที่สามในเคลีก 1 2024 ไม่สามารถเข้าแข่งขันในรายการเอเอฟซีได้เนื่องจากสถานะทางทหาร ทำให้ เอฟซีโซล ซึ่งจบอันดับที่สี่ในเคลีก 1 2024 ได้เข้าสู่รอบคัดเลือกเพลย์ออฟ
รอบลีก

นาซาฟ
มาจิดะ เซลเวีย
วิสเซล โคเบะ
ซานเฟรชเช ฮิโรชิมะ
อุลซันฮุนได
class=notpageimage|
ที่ตั้งของทีมใน  รอบลีก
  สีส้ม: ภูมิภาคตะวันออก;   สีน้ำเงิน: ภูมิภาคตะวันตก
ดูเพิ่ม

เอเอฟซีแชมเปียนส์ลีกทู 2025–26
เอเอฟซีแชลเลนจ์ลีก 2025–26
เอเอฟซีวิมินส์แชมเปียนส์ลีก 2025–26
แหล่งข้อมูลอื่น

เว็บไซต์ทางการ
สถานีหลักสี่

สถานีหลักสี่ (อังกฤษ: Lak Si station) เป็นสถานีรถไฟฟ้าตั้งอยู่ในบริเวณทางแยกหลักสี่ (จุดตัดระหว่างถนนแจ้งวัฒนะกับถนนวิภาวดีรังสิต) ในพื้นที่เขตหลักสี่ กรุงเทพมหานคร ในเส้นทางรถไฟฟ้าชานเมือง สายธานีรัถยา และรถไฟฟ้ามหานคร สายสีชมพู
สถานีรถไฟฟ้าชานเมือง สายสีแดงเข้ม สถานีหลักสี่

สถานีหลักสี่ (รหัส: RN06) เป็นสถานีรถไฟฟ้าในเส้นทางรถไฟฟ้าชานเมือง สายธานีรัถยา ยกระดับเหนือถนนกำแพงเพชร 6 ในพื้นที่เขตหลักสี่ กรุงเทพมหานคร เปิดให้บริการเมื่อวันที่ 2 สิงหาคม พ.ศ. 2564
สถานีรถไฟฟ้าชานเมือง สายสีแดงเข้ม สถานีหลักสี่ > ที่ตั้ง

ถนนกำแพงเพชร 6 บริเวณด้านหน้าศูนย์การค้าไอทีสแควร์ หลักสี่ ในพื้นที่แขวงตลาดบางเขน เขตหลักสี่ กรุงเทพมหานคร
สถานีรถไฟฟ้าชานเมือง สายสีแดงเข้ม สถานีหลักสี่ > รายละเอียด > รูปแบบ

เป็นแบบชานชาลาด้านข้าง ขนาดมาตรฐาน ยาว 230 เมตร ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสารและชั้นชานชาลา และออกแบบให้มีรางหลีกสำหรับรถไฟทางไกลที่ไม่จอดที่สถานี
สถานีรถไฟฟ้าชานเมือง สายสีแดงเข้ม สถานีหลักสี่ > รายละเอียด > ทางเข้า–ออก

ประกอบด้วยทางขึ้น–ลงปกติ ได้แก่
1, 3 ถนนแจ้งวัฒนะ, ไอทีสแควร์ หลักสี่, เอ็นที สำนักงานใหญ่
2, 4 วัดหลักสี่, โรงเรียนวัดหลักสี่, คอนโดมิเนียมพาร์ควิว หลักสี่
5, 6 ถนนวิภาวดีรังสิตขาออก (มุ่งหน้าท่าอากาศยานดอนเมือง)
7  สถานีหลักสี่, โรงพยาบาลจุฬาภรณ์ (สะพานเชื่อม)
8 ซอยแจ้งวัฒนะ 6, โชว์รูมเอ็มจี หลักสี่
สถานีรถไฟฟ้าชานเมือง สายสีแดงเข้ม สถานีหลักสี่ > รายละเอียด > แผนผัง

| 0 | 1 | 2 |
| --- | --- | --- |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสีแดงเข้ม มุ่งหน้า รังสิต |
| U3 ชานชาลา  |  | ราง สายเหนือ, สายตะวันออกเฉียงเหนือ |
| U3 ชานชาลา  | ชานชาลา 2 | สายสีแดงเข้ม มุ่งหน้า กรุงเทพอภิวัฒน์ |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1–8, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า ทางเดินเชื่อมศูนย์การค้าไอทีสแควร์ และ  หลักสี่ |
| G ระดับถนน | – | ป้ายรถประจำทาง, ศูนย์การค้าไอทีสแควร์, วัดหลักสี่, เอ็นที สำนักงานใหญ่ |
สถานีรถไฟฟ้าชานเมือง สายสีแดงเข้ม สถานีหลักสี่ > รายละเอียด > เวลาให้บริการ

| ปลายทาง> สายสีแดงเข้ม.ชานชาลาที่ 1 | ปลายทาง> สายสีแดงเข้ม.ชานชาลาที่ 1 | วัน> สายสีแดงเข้ม.ชานชาลาที่ 1 | ขบวนแรก> สายสีแดงเข้ม.ชานชาลาที่ 1 | ขบวนสุดท้าย> สายสีแดงเข้ม.ชานชาลาที่ 1 | สายสีแดงเข้ม> ชานชาลาที่ 1 | สายสีแดงเข้ม> ชานชาลาที่ 1 |
| --- | --- | --- | --- | --- | --- | --- |
| RN10 | รังสิต | ทุกวัน | 05.12 | 00.12 |  |  |
ชานชาลาที่ 2
| RN01 | กรุงเทพอภิวัฒน์ | ทุกวัน | 05.11 | 00.11 |  |  |
สถานีรถไฟฟ้ามหานคร สายสีชมพู สถานีหลักสี่

สถานีหลักสี่ (รหัส: PK14) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับเหนือถนนแจ้งวัฒนะในพื้นที่เขตหลักสี่ กรุงเทพมหานคร
สถานีรถไฟฟ้ามหานคร สายสีชมพู สถานีหลักสี่ > ที่ตั้ง

ถนนแจ้งวัฒนะ บริเวณปากซอยแจ้งวัฒนะ 8 ทางทิศตะวันออกเฉียงเหนือของทางแยกหลักสี่ ในพื้นที่แขวงตลาดบางเขน เขตหลักสี่ กรุงเทพมหานคร
สถานีรถไฟฟ้ามหานคร สายสีชมพู สถานีหลักสี่ > รายละเอียด > สีสัญลักษณ์

ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู
สถานีรถไฟฟ้ามหานคร สายสีชมพู สถานีหลักสี่ > รายละเอียด > รูปแบบ

เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
ชั้นขายบัตรโดยสาร
ชานชาลาสถานี
ป้ายชานชาลา 1
สถานีรถไฟฟ้ามหานคร สายสีชมพู สถานีหลักสี่ > รายละเอียด > ทางเข้า–ออก

1 หมวดทางหลวงหลักสี่,  สถานีหลักสี่
2 ซอยแจ้งวัฒนะ 8
สถานีรถไฟฟ้ามหานคร สายสีชมพู สถานีหลักสี่ > รายละเอียด > แผนผัง

| 0 | 1 | 2 |
| --- | --- | --- |
U2 ชานชาลา : 
U2 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชานชาลา  | ชานชาลา 1 | สายสีชมพู มุ่งหน้า มีนบุรี |
| U2 ชานชาลา  | ชานชาลา 2 | สายสีชมพู มุ่งหน้า ศูนย์ราชการนนทบุรี |
U2 ชานชาลา : ชานชาลาด้านข้าง, ประตูรถจะเปิดทางด้านซ้าย
| G ชั้นขายบัตรโดยสาร  | ชั้นขายบัตรโดยสาร | ทางออก 1–2, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร, ป้ายรถประจำทาง, ถนนแจ้งวัฒนะ  สถานีหลักสี่ |